Er hetan dé a vis du, er Supériorés n'hi devoé laret nitra, hag  en nihue hoér carguet ag er bara, hum laquas de labourat eit gobér ou fourniadeu. Aveit héli hed ha hed er péh e oé bet queménet dehai quel liès, n'ou devoé queméret ér graniel nameid eih pannérad bled aveit peb fourniad : "El lun, quetan dé a vis du, ni e gueméras eid er guetan fourniad eih pannérad bled peré ne oent quet carguettoh eid de gustum. En dé-zé, é oen é goal imur, annaiet ma oen a vout obliget de hobér er bara guet en eih pannérad bled-cé hemb-quin, reih er-hoalh ma huélen penaus n'en dé quet en  treu de ben. Ur huéh m'em boé laqueit é gô, mé…